
ΔΕΛΤΙΟ ΤΥΠΟΥ
ΘΕΜΑ: Σύγκληση Έκτακτης Γενικής Συνέλευσης ΚΕΔΕ, αύριο Πέμπτη 28 Νοεμβρίου
Έκτακτη Γενική Συνέλευση με θέμα «Οι δήμοι στηρίζουν την Τοπική Ανάπτυξη και τις Τοπικές Κοινωνίες: Αποκέντρωση, Αυτοτέλεια και Ανάπτυξη τώρα», συγκαλεί η ΚΕΔΕ αύριο Πέμπτη, 28 Νοεμβρίου και ώρα 10 το πρωί στην Αθήνα (ξενοδοχείο ΤΙΤΑΝΙΑ).
Οι εργασίες της Γενικής Συνέλευσης θα ξεκινήσουν με την κεντρική εισήγηση, του προέδρου της ΚΕΔΕ Κώστα Ασκούνη. 
Στη συνέχεια αναμένεται να μιλήσει ο υπουργός Εσωτερικών Γιάννης Μιχελάκης και θα ακολουθήσει συζήτηση μεταξύ των αιρετών.
Τα θέματα που θα απασχολήσουν την Γενική Συνέλευση είναι τα εξής: 
· οι προβλέψεις του υπό ψήφιση Κρατικού Προϋπολογισμού έτους 2014 για την Αυτοδιοίκηση, 
· η εθελοντική διαδημοτική κινητικότητα, 
· η αιφνίδια και αδικαιολόγητη κατάργηση υπηρεσιών και δομών των δήμων,
· ο ρόλος της Τοπικής Αυτοδιοίκησης την περίοδο της κρίσης.
Σημειώνεται ότι οι εργασίες της Γενικής Συνέλευσης θα μεταδοθούν ζωντανά από την ιστοσελίδα της ΚΕΔΕ, www.kedke.gr 

